L 61/28 Euroopa Liidu Teataja 28.2.2007 (EÜ asutamislepingu / Euratomi asutamislepingu kohaselt vastu võetud aktid, mille avaldamine ei ole kohustuslik) OTSUSED NÕUKOGU NÕUKOGU OTSUS, 22. veebruar 2007, mis käsitleb Euroopa Ühenduse ja Islandi Vabariigi vahelise kirjavahetuse vormis lepingu sõlmimist seoses Euroopa Majanduspiirkonna lepingu artikli 19 oalusel antud lisasoodustustega põllumajandustoodetega kauplemisel (2007/138/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lõigu esimese lausega, võttes arvesse komisjoni ettepanekut, ning arvestades järgmist: (1) = Euroopa Majanduspiirkonna (EMP) lepingu artikliga 19 nähakse ette, et lepinguosalised kohustuvad jätkama jõupingutusi põllumajandustoodetega kauplemise järkjär- guliseks liberaliseerimiseks. (2) Euroopa Ühendus ja Islandi Vabariik pidasid 2005. aastal Euroopa Majanduspiirkonna lepingu artikli 19 alusel kahepoolseid põllumajandusalaseid kaubandusläbirääki- misi, mis lõpetati rahuldavalt 14. detsembril 2006. (3) Kirjavahetuse vormis leping tuleks heaks kiita, ON TEINUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduse ja Islandi Vabariigi vaheline kirjavahetuse vormis leping, mis käsitleb Euroopa Majanduspiirkonna lepingu artikli 19 alusel antud lisa- soodustusi põllumajandustoodetega kauplemisel. Kirjavahetuse vormis lepingu tekst lisatakse käesolevale otsusele. Artikkel 2 Nõukogu eesistujal on õigus määrata isik(ud), kes on volitatud kirjavahetuse vormis lepingule alla kirjutama, et see ühenduse suhtes siduvaks muuta. Brüssel, 22. veebruar 2007 Nõukogu nimel eesistuja F. MÜNTEFERING